A+probitamina+edo+beta-karotenoa

Probitamina sustantzia bat da gorputzaren metabolismoaren edo kanpoko eragileen bitartez bitaminan bihurtu daitekeena. Honela, A probitamina (edo β karotenoa) A bitaminan bihurtzen da. Horregatik aholkatzen da karotenoa duten elikagaiak irenstea.

__Funtzioak:__
A probitamina ezinbestekoa da begiko erretinak egoki funtzionatzeko, gaueko ikusmenari dagokionez batik bat. Estatu Batuetako Harvard Unibertsitatean eginiko ikerketa batek erakutsi duenez, β karoteno ugari duten elikagaiek, potasio-kantitate egokia badute, kristalinoan begi-lausoa (katarata) sortzea eragozten dute. Karotenoa irenstea aholkatzen da bistaren arazo batzuk ekiditeko. Bestalde, arteriak babesteko, beharrezkoa da, koipea eta sodioa gutxitzeaz gain, beta karotenoa bezalako bitamina antioxidatzaileak hartzea. Gorputzak, beharrezko duen probitamina kantitatea bakarrik eraldatzen du bitaminan. Honela, bitamina gehiegi hartzeak izan ditzaken ondorio larriak ekiditen dira, bitamina batzuetatik gehiegi hartzeak heriotza ekarri baidezake.

__A probitamina duten elikagaiak:__
Azenarioak eta kalabazak, ezberdinak badira ere, oso ezaugarri berezi bat dute: β karoteno edo A probitamina asko dute; azenarioa da gehien duen elikagaia. Beraz, bai azenarioa eta bai kalabaza oso garrantzitsuak dira bistaren arazo batzuk ekiditeko eta arterietako arazoak dituzten pertsonentzat. Azken hauei, kalabaza gutxienez astean hirutan hartzea komeni zaie.



= **__IZARO ROMERO__** =